text: Undslupne hængebugsvin hærger haver
  12 august 2015 kl. 11.37
  18 vietnamesiske hængebugsvin raserer for tiden rundt i folks haver i Astrup ved Skærbæk.
  
  Flere beboere i landsbyen Astrup oplever for tiden, at 18 hængebugsvin æder både blomster og salaten i haven.
  Samtidig er der ingen, der savner dyrene.
  TV SYD fik i dag en henvendelse fra Poul Erik Thomsen fra Astrup, der har taget billeder af svinene i sin nabos have.
  Politiet kan intet stille op over for de mange dyr, idet ingen har meldt sig som den lykkelige ejer af dem.
  Hængebugsvinet er et ganske ufarligt dyr. Direktøren i Givskud ZOO, Richard Østerballe, fortæller, at de højst sandsynlig stammer fra et landbrug, hvor de har været kæledyr.
  - Det er en klappegris, altså et kæledyr, siger han til TV SYD.
  Hvis du selv mangler nogle hængebugsvin eller kender nogen, der gør, kan du henvende til Syd- og Sønderjyllands Politi på telefon 114.
  Se billederne af de mange hængebugsvin her (Varighed: 1:52 minutter).
  